NaiveNeuron/SloPal huggingface dataset:
Richter, Ján, minister práce, sociálnych vecí a rodiny SR (2016-09-22):
Pán podpredseda Národnej rady, ďakujem pekne za slovo. Vážený pán poslanec, v mene ministra školstva, vedy, výskumu a športu, ktorého dnes zastupujem, vám ďakujem za položenú otázku. Dovoľte mi prečítať odpoveď pána ministra Petra Plavčana. Kedy budú zástupcovia riaditeľov, pretože väčšinou to riaditelia nerobia, viesť údaje jednoduchšie, je v tejto chvíli skôr otázka na dodávateľov systémov, ktoré poskytujú správu školskej administratívy. Ministerstvo školstva v súčasnosti nedisponuje systémom, ktorý by mohol plošne poskytnúť školám na správu ich administratívy. RIS je informačný systém ministerstva na centralizovanú správu údajov v školstve a na zbere údajov spolupracuje s jednotlivými dodávateľmi školských systémov, pričom nezasahuje do ich definície, ich funkcionalít a nástrojov, ktoré poskytujú jednotlivým školám. V každom prípade ministerstvo školstva si uvedomuje aj svoju zodpovednosť za to, že množstvo údajov, ktoré požaduje, je veľké. Uvedené množstvo vyplýva z platnej legislatívy, z požiadaviek pedagogického procesu, z požiadaviek na financovanie škôl a požiadaviek Štatistického úradu Slovenskej republiky, z medzinárodných štatistík a z niektorých ďalších požiadaviek, ako je OPIS, projekty, duálne vzdelávanie, spolupráca s inými orgánmi štátnej moci a podobne. Zároveň treba upozorniť, že množstvo údajov sa líši aj od druhu školy. V niektorých prípadoch v malých materských školách sa vyplnenie dá určite stihnúť za jeden deň. V prípade stredných škôl s mnohými odbormi a v prípade s viacerými vyučovacími jazykmi je to, celkom iste trvá niekoľko dní. Cieľom je uvedené množstvo požadovaných údajov postupne znižovať, resp. znižovať potrebu ich vyplňovania vo viacerých výkazoch. Samotný proces znižovania administratívnej záťaže je analyticky a časovo náročný, a to najmä v jeho počiatkoch. Tento rok sa v pravidlách na zredukovanie počtu výkazov urobil prvý krok, a to porovnávanie údajov a výkazov určených na financovanie s údajmi RIS. Do finančných výkazov sa dávajú agregované údaje a v RIS-ke sa tieto údaje vypočítavajú z jednotlivých údajov priradených konkrétnej osobe. Z tohto dôvodu musia byť údaje v RIS-ke vyplnené presne, s čím majú mnohé školy problémy. Veríme, že tieto problémy budú po počiatočnom štádiu detskej choroby úspešne prekonané. Toľko odpoveď pána ministra. Skončil som.
Pellegrini, Peter, podpredseda NR SR (2020-07-24):
Na vaše vystúpenie – šesť poslancov. Ako prvý, pán poslanec Šutaj Eštok.
A. Belousovová, podpredsedníčka NR SR: (2008-06-17):
Pán minister ako navrhovateľ, chcete zaujať stanovisko? Nech sa páči, máte slovo.
Danko, Andrej, podpredseda NR SR (2024-01-23):
S reakciou na vystúpenie pán poslanec Vašečka.
Blanár, Juraj, podpredseda NR SR (2022-12-21):
Pán poslanec, určite to vnútorne aj ostatní cítia a pevne verím, že to dobre dopadne. Takže, pán spravodajca, máte záujem o záverečné slovo? Nech sa páči.
Kollár, Boris, predseda NR SR (2022-06-16):
Na faktické bude reagovať pán poslanec Blaha. Nech sa páči, máte slovo.
Figeľ, Ján, podpredseda NR SR (2014-11-27):
Pani spravodajkyňa, nech sa páči.
L. Köteles, poslanec: (2001-12-11):
Zdôvodnenie: Pozmeňujúci návrh je zhodný s pôvodným textom, len v ods. 2 sa zmení druhá veta, ktorá je v rozpore s doterajšou právnou úpravou. Táto otázka bola predmetom, ako som už povedal, pri prerokovaní návrhu zákona o zrušení štátnych fondov, že táto otázka už bola predmetom viacerých súdnych sporov. Napríklad Štátny fond životného prostredia Slovenskej republiky bol úspešný, nezávislý od seba, od Najvyššieho súdu Slovenskej republiky alebo od Najvyššieho súdu Českej republiky. Vzhľadom na uvedené bolo potrebné § 12 ods. 2 návrhu upraviť a druhú vetu pre jej jasný rozpor so zákonom zmeniť. J. Migaš, predseda NR SR: Všetko, pán poslanec? Ďakujem.
Figeľ, Ján, podpredseda NR SR (2012-09-19):
Ďakujem pekne. Nech sa páči, zaujmite miesto pre spravodajcov. Otváram rozpravu k tomuto bodu programu. Písomne nebola podaná žiadna prihláška. Ústne, nech sa páči. Obdobne. Takže zároveň vyhlasujem rozpravu za skončenú. Nevidím dôvod sa k nej osobitne vyjadrovať. Takže prerušujem rokovanie o tomto bode programu. Panie poslankyne a páni poslanci, ďalším bodom alebo bodmi sú školské záležitosti. Pán minister Dušan Čaplovič nie je zatiaľ prítomný. Mám informáciu, že je na rokovaní vlády. Takže navrhujem a zároveň ponúkam 15 minút prestávku. O 11.00 hodine budeme hlasovať a potom budeme pokračovať v rokovaní. Takže prestávka v rokovaní do 11.00 hodiny. (Prestávka.) (Po prestávke.)
Žiga, Peter, podpredseda NR SR (2024-05-14):
Prezentujme sa a hlasujme. (Hlasovanie.) 118 prítomných, 106 proti, 7 sa zdržalo, 5 nehlasovali. Návrh sme neschválili. Pokračujte, pán spravodajca.
M. Hort, podpredseda NR SR: (2009-06-18):
A tak sa pýtam, či sa chce k tomuto vládnemu návrhu zákona niekto prihlásiť do rozpravy ústne. Konštatujem, že nikto. Uzatváram možnosť podania ústnych prihlášok do rozpravy a vyhlasujem rozpravu za skončenú. Prerušujem rokovanie o tomto bode programu. Taktiež budeme hlasovať o jedenástej. Teraz bude nasledovať bod správa o komplexnom vyhodnotení plnenia Národného programu boja proti drogám za obdobie 2004 – 2008 a návrh Národnej protidrogovej stratégie na obdobie 2009 – 2012 . Túto správu vlády máte pod číslom tlače 1055 a spoločná správa výborov má tlač 1055a. Správu opäť uvedie podpredseda vlády Slovenskej republiky Dušan Čaplovič, ktorému týmto dávam slovo. Nech sa páči.
Jarjabek, Dušan, poslanec NR SR (2020-09-17):
Ďakujem veľmi pekne, pán predsedajúci. Veľmi stručne. Vzhľadom na zmenené pomery povolebné v Národnej rade dovoľte, aby som prečítal návrh na odvolanie predsedu výboru a voľbu predsedov výborov Národnej rady Slovenskej republiky. Veľmi stručne. Národná rada Slovenskej republiky A. berie na vedomie, že ukončením členstva 7. júla 2020 v Klube poslancov Národnej rady Slovenskej republiky za stranu SMER – sociálna demokracia stratil poslanec Erik Tomáš členstvo v Osobitnom kontrolnom výbore Národnej rady Slovenskej republiky na kontrolu činnosti Slovenskej informačnej služby a funkciu predsedu uvedeného výboru, poslancovi Petrovi Žigovi skončil výkon funkcie člena Výboru Národnej rady Slovenskej republiky na preskúmavanie rozhodnutí Národného bezpečnostného úradu podľa čl. 2 ods. 3 písm. c) ústavného zákona č. 254/2006 Z. z. o zriadení a činnosti Výboru Národnej rady Slovenskej republiky na preskúmavanie rozhodnutí Národnej rady bezpečnostného úradu („Národného bezpečnostného úradu“, pozn. red.) a zároveň mu zanikla aj funkcia predsedu tohto výboru; B. odvoláva podľa § 2 ods. 1 písm. b) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh poslancov členov Klubu poslancov Národnej rady Slovenskej republiky za stranu SMER – sociálna demokracia poslanca Richarda Rašiho z funkcie predsedu Výboru Národnej rady Slovenskej republiky pre nezlučiteľnosť funkcií; C. volí podľa čl. 92 ods. 1 Ústavy Slovenskej republiky podľa § 2 ods. 3 písm. b), § 60 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v tajnom hlasovaní na návrh poslancov, členov Klubu poslancov Národnej rady Slovenskej republiky za stranu SMER – sociálna demokracia a poslancov, členov Klubu poslancov Národnej rady Slovenskej republiky za stranu Ľudová strana Naše Slovensko – poslanca Borisa Suska za predsedu Výboru Národnej rady Slovenskej republiky pre nezlučiteľnosť funkcií, – poslanca Mariána Saloňa za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, – poslanca Martina Nemkyho za predsedu Výboru Národnej rady Slovenskej republiky na preskúmanie rozhodnutí Národného bezpečnostného úradu, – poslanca Mariana Kotlebu za predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva. Ďakujem, pán predsedajúci, skončil som.
M. Fronc, poslanec: (2010-02-05):
Neviem, kde, kto, v akom prostredí sa pohybuje, ale ja bývam na dedine a musím povedať, že poznám tam ľudí, ktorí ako keby z pohľadu štátu neexistovali. Nie sú v žiadnej poisťovni zdravotnej, sociálnej, sú nezamestnaní, jednoducho, áno, keď sa pozriete, možnože ich inteligencia je nízka, keby ste to merali, majú možno problémy s alkoholom, ale sú to ľudia a žijú de facto viac-menej z príležitostnej roboty alebo tú, ktorú im niekto dá, a tým im vlastne umožní prežívať a prežívať aj ich deťom. Tak naozaj veľmi vážne sa prihováram za to, kolegovia a kolegyne, aby sme sa snažili podporiť návrh tohto zákona, pretože to je v záujme detí. Ďakujem.
J. Mikuš, poslanec: (2003-04-25):
Z. Martináková, podpredsedníčka NR SR: Pokoj poprosím.
Laššáková, Jana, podpredsedníčka NR SR (2013-06-04):
Dobre. Poprosím vás o pokoj. Nech sa páči, pán poslanec Brocka.
Paška, Pavol, predseda NR SR (2013-03-26):
Hlasujeme. (Hlasovanie.) 135 prítomných, 80 za, 55 sa zdržalo. Tieto body sme schválili.
P. Paška, predseda NR SR: (2006-12-06):
(Hlasovanie.) 140 prítomných, 139 za, 1 nehlasoval. Konštatujem, že sme schválili body zo spoločnej správy. Nech sa páči.
Taraba, Tomáš, poslanec NR SR (2022-03-23):
Vážený pán Dostál, v podstate z toho prejavu som pochopil, že hlavný prínos teda oceňujete, že pani ombudsmanka sa vo veľkej miere venovala vašim zákonom protipandemickým, ktoré napádala na súde, za čo jej patrí vďaka a že tieto zákony vlastne vám ukázali, alebo jej konanie, že kde sú hranice pri tom porušovaní ľudských práv. No my ako opozícia sme vám to v parlamente hovorili na dennej báze, že tie zákony, ktoré prijímate, a to každému, aj vám ako právnikovi, ktorý je v tejto veci precpaný a erudovaný, muselo byť už na prvé počutie a na prvý pohľad jasné, že tie zákony sú vo vážnom konflikte proste s ústavnosťou, takže z tohto pohľadu vnímam aj ten prejav tak, že vlastne vy oceňujete to, že existuje ombudsmanka, ktorá vám dala nejaké zrkadlo. No len problém je, že ten zákon bol prijatý v tej, na pôde tejto Národnej rady, že bol prijatý, som o tom hlboko presvedčený pri plnom vedomí, že ten zákon je v kolízii s ústavou a to, že sme to tu rozprávali my, čo je dohľadateľné, to, že sme to otvorene kritizovali, to, že sme proti tomu vystupovali, tak to už je práca tohoto parlamentu a, žiaľ, ako ste to nastavili ako koalícia, že nechcete tieto veci od opozície prijímať, a potom sa tu postavíte a úplne v pohode poviete, že ako je super, že máme ombudsmana, lebo vlastne ten urobil to isté, čo sme tu hovorili my a dopadlo to tak, ako sme hovorili. Ďakujem.
Baška, Jaroslav, poslanec NR SR (2015-12-02):
Ešte v krátkosti, kolegovia, členovia výboru pre obranu a bezpečnosť, výbor k Pandurovi bude o 19.00 hod. po skončení rokovania. Ďakujem.
Laurenčík, Milan, podpredseda NR SR (2021-12-07):
Ja by som poprosil všetkých pánov poslancov, aby dodržiavali protipandemické opatrenia a nasadili si respirátory a prekryli si dýchacie cesty. Ďakujem veľmi pekne. Teraz v rozprave vystúpi pán poslanec Peter Cmorej. Nie je v sále, stratil poradie druhýkrát. Pýtam sa, či sa niekto chce prihlásiť do rozpravy ústne. Končím možnosť, prihlásili sa traja páni poslanci. Ako prvý vystúpi pán poslanec Martin Borguľa. Pripraví sa pán poslanec Tomáš Šudík. Nech sa páči. (Reakcie z pléna.) Prosím technikov, pána Šimku ešte dať do rozpravy, reklamuje, že mu nešla karta. Viskupič nie. (Reakcie z pléna.) Šimko. Dajte si do druhého zariadenia. Dobre, končím. Nech sa páči, pán Borguľa, máte slovo.
Podmanický, Ján, poslanec NR SR (2013-09-13):
Vážený pán predseda, pristúpime najskôr k hlasovaniu o návrhu zo spoločnej správy. Prosím, pán predseda, dajte hlasovať spoločne o bodoch 1 až 4, 6 až 19 zo spoločnej správy, so stanoviskom gestorského výboru schváliť.
Laššáková, Jana, podpredsedníčka NR SR (2013-02-13):
Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Ivanovi Miklošovi. Nech sa páči, pán poslanec.
Glváč, Martin, podpredseda NR SR (2018-11-29):
Doplňujúca otázka.
Hrušovský, Pavol, podpredseda NR SR (2010-10-19):
Posledný prihlásený do rozpravy je pán poslanec Madej. Nech sa páči, pán poslanec, tu je vaše miesto, ak chcete vystúpiť.
P. Pelegrini, poslanec: (2008-04-01):
A pán kolega Janiš to pochopil správne, tú rešerš, ktorú som myslel, som práve myslel v tom, z toho pohľadu, že nejdem robiť žiadnu rešerš na druhé čítanie. Ale skôr hovorme o tom, ako to vylepšiť do budúcna. A venujme sa teda v druhom čítaní už naozaj paragrafovému zneniu a pragmatickým zmenám, aby sme sa nejako zbytočne nevracali do tej minulosti a nerobili sa jeden pred druhým lepším. Takže nemal som v úmysle ju spraviť, skôr som len poznamenal, že môžeme ísť aj tou cestou. Ale určite radšej preferujem tú cestu pragmatickej diskusie a vyprecizovania toho zákona tak, aby sme ho ešte viacej stransparentnili. Ďakujem pekne všetkým.
B. Bugár, podpredseda NR SR: (2005-02-04):
(Hlasovanie.) Prítomných 134 poslancov, za 98, proti 1, zdržalo sa 35 poslancov. Bod č. 1 zo spoločnej správy sme schválili. J. Miklušičák, poslanec: A napokon budeme hlasovať o bode 9 zo spoločnej správy, ktorý gestorský výbor odporúčal neschváliť.
Paška, Pavol, predseda NR SR (2013-10-29):
(Hlasovanie.) 134 prítomných, 86 za, 47 sa zdržalo, 1 nehlasoval. Návrh sme schválili.
Mikuš, Jozef, poslanec NR SR (2014-12-11):
Ďakujem pekne. Vážená pani podpredsedníčka Národnej rady, vážené kolegyne poslankyne, kolegovia poslanci, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu uvedeného zákona, ktorý máme pod tlačou 1231. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre sociálne veci. Za gestorský výbor navrhujem Výbor Národnej rady pre verejnú správu a regionálny rozvoj. Pani podpredsedníčka, prosím, otvorte rozpravu.
B. Bugár, podpredseda NR SR: (2005-06-28):
K. Ondriaš, poslanec: Ďakujem za slovo. Pán poslanec Hort, keď som vás počúval, tak som si predstavil, že by sme my komunisti boli zločinní, ako ste teraz vy, že by sme vás vyhodili zo zamestnania a s celou rodinou by ste chodili každé ráno vyberať odpadky z košov, poprípade v noci by ste chodili kradnúť a ženy by sa živili zatiaľ prostitúciou. Po 2-4 rokoch by ste zomreli na psychické a fyzické vyčerpanie niekde na smetisku. Takto na Slovenku zomrie každé dva dni jeden človek. Pán poslanec Hort, to by ste mali materiálu na rozprávanie. Aj knihy by ste mohli napísať. Ďakujem. (Potlesk.)
Bugár, Béla, podpredseda NR SR (2019-10-24):
Bola ste rýchlejšia, ako som teda počítal. Takže ďakujem pekne. Prerušujem rokovanie o tomto bode programu. (Reakcia z pléna.) Sem-tam áno. Takže budeme pokračovať druhým čítaním o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia (tlač 1610). Dávam teraz slovo pani ministerke zdravotníctva Andrei Kalavskej, aby vládny návrh zákona odôvodnila, nech sa páči. (Rokovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1610.)
Pellegrini, Peter, predseda NR SR (2015-01-27):
Ďakujem. Pán poslanec Susko.
V. Veteška, podpredseda NR SR: (2005-10-26):
(Hlasovanie.) 124 prítomných, 87 za, proti 15, zdržalo sa 21, nehlasoval 1. Konštatujem, že sme schválili postúpenie do druhého čítania v tomto zákone. Teraz žiadam, uveďte ďalšie hlasovanie.
Dubéci, Martin, poslanec NR SR (2024-06-21):
Ďakujem pekne, pán predsedajúci. Dovoľte teda, aj ja by som sa možno v mene celého poslaneckého klubu nášho poďakoval teda za túto správu, aj za prácu, ktorú na NKÚ robíte. Myslím, že je to zrejmé, že je to kvalitná, nezávislá a dobrá kontrolná činnosť. A my, teda ja zvlášť ešte oceňujem aj tú snahu komunikovať s jednotlivými poslaneckými klubmi, a teda aj v našom sú poslanci, ktorí sa vyslovene tejto téme špecializovane venujú a veľmi radi budú ďalej v kontakte s NKÚ. Takže držím palce aj pre budúcnosť. A druhá vec, sa pripájam k poznámke pána Hargaša, že myslím si, že aj v štruktúre Národnej rady by bolo dobré nájsť nejaký výbor, ktorý by sa zisteniami NKÚ zaoberal v nejakej konkrétnejšej forme. Dnes sa mi zdá, že tu to nemá úplne jasného vlastníka na našej strane, a bolo by dobré, keby tu bola nejaká skupina ľudí, ktorá by naozaj potom s tými zisteniami pracovala, lebo či sú to z pohľadu tvorby verejných politík, sú to veci, ktoré sú zásadné, vracajú sa nám v rôznych zákonoch, legislatíve a len proste ako keby na našej strane chýba ten jasný prijímateľ. Toto plenárne prednesenie je dobré, ale plenárne správy trpia tým, že proste je nás tu 150 a nie je to zaujímavé úplne pre každého, alebo to nie je odbornosť každého, a tie výbory by boli predsa len podľa mňa vhodnejší inštrument. Len teda toľko. Ďakujem pekne.
Grendel, Gábor, podpredseda NR SR (2021-05-05):
Prezentujme sa a hlasujme. (Hlasovanie.) Prítomných 132 poslancov, za 88, proti 1, zdržalo sa 43 poslancov, hlasovali všetci prítomní. Konštatujem, že sme schválili vládny návrh novely zákona o upomínacom konaní. Teraz prosím pána spoločného spravodajcu z výboru pre financie a rozpočet poslanca Tomáša Lehotského, aby uvádzal hlasovanie o bode 15 programu, je to druhé čítanie o vládnom návrhu zákona, ktorým sa mení a dopĺňa zákon č. 292/2014 o príspevku poskytovanom z európskych štrukturálnych a investičných fondov (tlač 403). Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 403.)
P. Hrušovský, predseda NR SR: (2003-12-16):
Ľ. Navrátilová, poslankyňa: Ja viem o tom, že je ich tam 15.
Grendel, Gábor, podpredseda NR SR (2023-03-22):
Prerušujem rokovanie o tomto bode programu. Ďalším bodom je druhé čítanie o návrhu poslancov Karola Kučeru, Mareka Šefčíka a Petra Vonsa, tu však mám, áno, mám informáciu, že tento bod sa presúva a rovnako sa presúva aj bod o územnom plánovaní. (Reakcia z pléna.) Tlač viem povedať. Tak ešte raz. Teraz by mal byť na rade zákon Karola Kučeru, Mareka Šefčíka a Petra Vonsa o dani z príjmov v znení neskorších predpisov, potom je v poradí návrh poslancov Milana Vetráka a Petra Libu, zákon o územnom plánovaní, tiež stráca poradie, potom je v programe návrh Tomáša Tarabu, zákon o nájme poľnohospodárskych pozemkov, ten tiež stráca poradie. Rovnako aj poslanecký návrh Zákonník práce. Aj tlač 1444 návrh poslanca Šudíka. (Reakcie z pléna.) A potom 1437, áno, to som tiež menoval, Zákonník práce, áno, prepadá. Takže teraz pristúpime k prvému čítaniu o návrhu poslancov Moniky Kaveckej, Mareka Šefčíka a Anny Záborskej na vydanie zákona, ktorým sa mení a dopĺňa zákon č. 576/2004 o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1485). Návrh na pridelenie zákona na prerokovanie výborom je v rozhodnutí č. 1554. Dávam teraz slovo pani poslankyni Monike Kaveckej, aby návrh zákona uviedla. (Rokovanie o návrhu poslancov Národnej rady Slovenskej republiky Moniky Kaveckej, Mareka Šefčíka a Anny Záborskej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1485.)
Šeliga, Juraj, podpredseda NR SR (2020-11-26):
Dobé ráno, panie poslankyne, páni poslanci, otváram tretí rokovací deň 18. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Krošlák, pani... pán poslanec Medvecký, pani poslankyňa Vaľová. Podľa odsúhlasenej zmeny programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Vládny návrh zákona je uverejnený ako tlač 269, spoločná správa výborov má tlač 269a. Poprosím pána ministra Krajniaka, aby tento návrh zákona odôvodnil. Nech sa páči, pán minister.
Figeľ, Ján, podpredseda NR SR (2013-12-04):
Aj ja vám, pani ministerka. Nech sa páči, teraz dávam slovo pánovi spoločnému spravodajcovi, aby predniesol správu z rokovania výborov a predniesol stanovisko gestorského výboru. Pán Dušan Galis.
Zmajkovičová, Renáta, podpredsedníčka NR SR (2012-08-07):
Páni poslanci, to nie je dialóg! Poprosím, pán poslanec Blaha, pán poslanec... Pokračujte v rozprave.
Bugár, Béla, podpredseda NR SR (2019-09-11):
Na vystúpenie pána poslanca jediná faktická poznámka, pán poslanec Kollár.
Gašpar, Tibor, poslanec NR SR (2024-02-08):
Teraz budeme hlasovať o bode 334 druhého pozmeňujúceho návrhu poslanca Galka.
Kondrót, Maroš, poslanec NR SR (2019-06-21):
Ďakujem pekne za slovo, pani predsedajúca. Podávam informáciu o prerokovaní návrhu poslancov Národnej rady Slovenskej republiky Jaroslava Bašku, Dušana Bublavého a Milana Panáčka na vydanie zákona, ktorým sa mení a dopĺňa zákon č. 254/1998 Z. z. o verejných prácach v znení neskorších predpisov, v druhom čítaní vo výboroch Národnej rady Slovenskej republiky. Národná rada Slovenskej republiky uznesením č. 1791 zo 14. mája 2019 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj. Určila zároveň výbor pre hospodárske záležitosti ako gestorský výbor a lehoty na prerokovanie návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh poslancov Národnej rady Slovenskej republiky Jaroslava Bašku, Dušana Bublavého a Milana Panáčka na vydanie predmetného zákona prerokovali a odporúčali schváliť: ústavnoprávny výbor uznesením č. 639 z 11. júna 2019, výbor pre financie a rozpočet uznesením č. 421 z 13. júna 2019 a výbor pre verejnú správu a regionálny rozvoj uznesením č. 227 z 13. júna 2019. Výbor pre hospodárske záležitosti neprijal k predmetnému návrhu zákona uznesenie, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru podľa § 52 ods. 4 rokovacieho poriadku. Z uznesení výborov Národnej rady Slovenskej republiky uvedených pod bodom III tejto informácie vyplývajú tri pozmeňujúce a doplňujúce návrhy. Návrh spoločnej správy vrátane stanoviska gestorského výboru prerokoval výbor pre hospodárske záležitosti na 84. schôdzi dňa 18. júna 2019. Spoločná správa ani stanovisko gestorského výboru neboli schválené, keďže návrh stanoviska gestorského výboru odporučiť Národnej rade Slovenskej republiky predmetný návrh zákona schváliť ani návrh spoločnej správy nezískali súhlas potrebnej väčšiny. Predsedníčka výboru ma zároveň určila za spoločného spravodajcu, aby som predložil predmetnú informáciu a navrhol ďalší postup. Pri hlasovaní o návrhu zákona budem navrhovať hlasovať o všetkých troch bodoch z informácie výboru spoločne a navrhujem hlasovanie na utorok 25. 6. o 11.00 hodine. Ďakujem, skončil som.
Baláž, Radovan, poslanec NR SR (2019-06-18):
Ďakujem pekne za slovo, pán predseda. Vážený pán minister, vážené kolegyne, vážení kolegovia, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca. Predmetný vládny návrh zákona bol doručený poslancom Národnej rady s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho na rokovanie 46. schôdze Národnej rady. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh zákona prerokovali ihneď. Pán predseda, prosím, otvorte rozpravu.
Grausová, Natália, poslankyňa NR SR (2017-12-01):
Ďakujem. Ja sa práve toho neobávam. Ja, to je vlastne to, že sa to dá odkontrolovať, to, čo hovoríš, pán kolega. Ale práve to odznelo v tom prípade, že keby lekári, naozaj ja som za to, aby lekár dostal povedzme tých 10 eur, ale nie za to, že robí za tú prácu nadčas, že on toho pacienta zoberie mimo tej ordinačnej hodiny. A nie aby pacient si hradil výkony, ktoré mu je povinná hradiť zdravotná poisťovňa. V podstate tam je ten rozdiel a to považujem za, za nie v poriadku a za proti, aj proti spravodlivosti, aj proti morálke, aj proti ústave, aj proti rozumu, zdravému. Ďakujem.
Paška, Pavol, predseda NR SR (2013-07-01):
Pán poslanec Viskupič, reakcia.
Nicholsonová, Lucia, podpredsedníčka NR SR (2016-05-24):
Veľmi pekne ďakujeme pánovi poslancovi Lipšicovi za uvedenie predmetného návrhu ústavného zákona. A teraz poprosím spravodajcu, ktorého určil navrhnutý gestorský ústavnoprávny výbor, pánovi poslancovi Kresákovi. A zároveň sa vám ospravedlňujem, pán poslanec Kresák, že ste boli vystavený takému tlaku (vyslovené s pobavením), keďže tu nebol pôvodný spravodajca. Nech sa páči.
Kollár, Boris, predseda NR SR (2023-02-14):
Ďakujem. Ešte sú dve, tri faktické poznámky, tak to ešte dokončíme a... Nech sa páči, pani poslankyňa Šofranko.
Glváč, Martin, podpredseda NR SR (2018-05-16):
S faktickými poznámkami traja poslanci. Končím možnosť prihlásiť sa. Pani poslankyňa Červeňáková.
V. Veteška, podpredseda NR SR: (2007-03-21):
(Hlasovanie.) Prítomných 140, za 63, proti 11, zdržalo sa 65, nehlasoval 1. Konštatujem, že sme neschválili tento návrh uznesenia. Ďakujem. Teraz pristúpime k hlasovaniu v prvom čítaní o vládnom návrhu zákona o zrušení krajských úradov a o zmene a doplnení zákona č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení nálezu Ústavného súdu Slovenskej republiky č. 263/2006 Z. z. (tlač 218). Opäť žiadam predsedu navrhnutého gestorského výboru, výboru pre verejnú správu a regionálny rozvoj, pána poslanca Cabaja, aby uvádzal hlasovanie.
P. Hrušovský, predseda NR SR: (2003-11-06):
(Hlasovanie.) Prítomných je 127 poslancov, za 75, proti 9, zdržalo sa 43. Návrh pána poslanca Miklušičáka sme schválili. R. Hamerlik, poslanec: Ďakujem. Ako štvrtý v rozprave vystúpil pán poslanec Paška, podal pozmeňujúci návrh, budeme o ňom hlasovať.
Číž, Miroslav, doterajší podpredseda NR SR (2010-07-08):
Pani poslankyňa Tatiana Rosová.
Laurenčík, Milan, podpredseda NR SR (2021-06-17):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil jeden pán poslanec, pán poslanec Milan Mazurek. Pani Šofranko, do rozpravy ste sa hlásila? Prosím opraviť. Dvaja páni poslanci, pani poslankyňa Šofranko a pán poslanec Milan Mazurek, ale v opačnom poradí. Pán poslanec, nech sa páči, máte slovo.
Galek, Karol, poslanec NR SR (2017-02-07):
Ďakujem pekne. Vidím, že tá téma je naozaj horúca. Skutočne v súvislosti s Hornonitrianskymi baňami je tých káuz a vecí, o ktorých by sa dalo hovoriť, veľmi veľa, dneska sa však sústredíme práve na ten, na tú bezpečnosť práce, na tú prevádzku tých baní. Janka Kiššová tu spomínala už to, že my nebrojíme v žiadnom prípade proti baníkom, ale naopak, keď hovoríme o tom systéme tých dotácií, proti jeho netransparentnosti. Keď to teda môžem doplniť a mám na to priestor, dneska keď si prepočítame tú dotáciu, na ktorú sa skladáme my všetci v cenách elektriny, tak na jedného zamestnanca, nehovorím baníka, zamestnanca Hornonitrianskych baní to vyjde na 2200 eur mesačne. Toto nemá naozaj ani jeden z nich na výplatnej páske, pokiaľ si odmyslíme riaditeľa alebo nejakého manažéra. Na druhej strane v tých baniach stále chýba bezpečnostné vybavenie. Baníci pracujú v rizikových podmienkach. No a možno taká čerešnička na torte, v tom 2009., keď zahynulo 20 baníkov, hlavná zodpovednosť bola na jednej osobe, ktorá tých baníkov, ktorí mali hasiť ten požiar, poslala naspäť a poslala tam ešte aj tých záchranárov. Tento človek, pravá ruka Čičmanca, v týchto baniach dodnes pracuje. Takže poďme teraz poriešiť tento zákon a určite sa neskorej dostaneme aj k ďalším veciam, ktoré by sme v tejto veci mohli otvoriť. Ale ešte raz opakujem, v žiadnom prípade nejdeme proti baníkom. Naopak, my sa ich chceme zastať a chceme vytvoriť transparentné systémové a čisté prostredie. Ďakujem.
Mikulec, Roman, minister vnútra SR (2020-12-08):
Ďakujem pekne za slovo. Vážený pán predsedajúci, vážené dámy poslankyne, vážení páni poslanci, návrhom zákona sa explicitne upravuje pobytový status a s ním spojené práva a povinnosti tých občanov Spojeného kráľovstva a ich rodinných príslušníkov, ktorí si do 31. decembra 2020 uplatnili právo na voľný pohyb na území Slovenskej republiky ako občania Európskej únie a ich rodinní príslušníci. V súlade s dohodou o vystúpení Spojeného kráľovstva Veľkej Británie a Severného Írska z Európskej únie a Európskeho spoločenstva pre atómovú energiu Slovenská republika pristúpila k deklaratórnemu systému pobytu, čo znamená, že občania Spojeného kráľovstva a ich rodinní príslušníci nebudú musieť po skončení prechodného obdobia požiadať o udelenie pobytu, ale tento status im vyplynie z uplatnenia práva na voľný pohyb do 31. decembra 2020. Ich povinnosťou bude požiadať do 30. júna 2021 o vydanie dokladu o pobyte a v prípade pochybnosti budú musieť preukázať, že toto právo skutočne využívali. Pobyt občanov Spojeného kráľovstva a ich rodinných príslušníkov, ktorí sa zdržiavali do 31. decembra 2020 na našom území menej ako päť rokov a svoj pobyt si zaregistrovali, sa bude automaticky považovať za trvalý pobyt na päť rokov. Tí, ktorí sa na Slovensku zdržiavali na základe registrácie viac ako päť rokov, budú mať automaticky trvalý pobyt na dňom neobmedzený čas. Rodinní príslušníci občanov Spojeného kráľovstva, ktorí svoje právo na voľný pohyb nevyužili, budú musieť preukázať, že ich rodinný vzťah existoval už pred skončením prechodného obdobia. Výnimkou budú deti do 21 rokov, pri ktorých sa nebude skúmať časový rámec vzniku rodinného vzťahu. Občania Spojeného kráľovstva, ktorí budú prichádzať na naše územie od 1. januára 2021, a ich rodinní príslušníci, ktorí sa k nim budú chcieť pripojiť, budú považovaní za štátnych príslušníkov tretích krajín a nebudú sa na nich vzťahovať priaznivejšie ustanovenia vyplývajúce z dohody ani ustanovenia zo zákona o pobyte cudzincov týkajúce sa občanov Európskej únie a ich rodinných príslušníkov. Vážený pán predsedajúci, vážené dámy poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem pekne.
Hrnko, Anton, poslanec NR SR (2017-03-24):
... pán predsedajúci. Pán poslanec Mihál, veľa, čo ste povedali, je skutočne racionálne a treba sa nad tým zamýšľať. A my, čo sme ako skorej narodení, my sme zažili všelijaké systémy, kedy tieto veci fungovali. A boli sme aj zvyknutí na to, že to rozdelenie na deň pracovného pokoja a potom, keď sa v 1968 zaviedli soboty ako voľné dni, ako deň pracovného voľna, že to malo nielen svoj terminologický, ale aj obsahový náboj, že keď bol pokoj, tak bol pokoj. Ale musím zas po pravde povedať, že nikdy tento deň pracovného voľna alebo deň pracovného pokoja nebol absolútny. Aj v tých hlbokých 60. rokoch, keď ešte tá tradičná spoločnosť dožívala, boli aj niektoré obchody otvorené v nedeľu, ale v určitý vyhradený čas. Napríklad od 7.00 do 9.00, pretože neboli ľadničky a ľudia si museli ísť v nedeľu kúpiť mäso, lebo v týždni si ho nemohli kúpiť. Ale trošku sme sa zmenili a ten základný princíp je v tom, že človek má určité potreby, ktoré si musí naplniť. Musí sa najesť, musí sa napiť, musí sa obliecť, obuť, ostrihať, atď. Všetko toto si kúpi, keď to potrebuje. A na to nepotrebuje dnes, v dnešnej modernej spoločnosti napríklad to, aby bolo dvadsaťštyri open hodín, teda otvorené dvadsaťštyri hodín vkuse, sedem dní v týždni. Na to nepotrebuje. Vždy je možnosť aj tieto veci riešiť. A predložený návrh preto pokladám za rozumný kompromis medzi tým absolútnym zreťazeným pracovným časom a s nejakým tým zastavením a zamyslením sa. A v tomto zmysle ho podporujem.
Hrnčiar, Andrej, podpredseda NR SR (2018-09-20):
Ďalšiu otázku položil poslanec Ľubomír Petrák ministrovi dopravy a výstavby Slovenskej republiky Árpádovi Érsekovi: „Vážený pán minister, aké organizačno-technické opatrenia by pomohli zvýšiť priepustnosť Prístavného mostu v Bratislave?“
Glváč, Martin, podpredseda NR SR (2018-05-24):
Ďalšia v rozprave – pani poslankyňa Zemanová, nech sa páči.
Kuffa, Štefan, poslanec NR SR (2012-10-25):
Ďakujem za slovo. Vážená pani podpredsedníčka, vážený pán minister, milí kolegovia, kolegyne, odpusťte mi trošku tak pri tom vstupe. A nemožnosť nariadiť prácu ako v nedeľu od 6.00 hod. do 14.00 hod. – ako dovolím si trošku len malinkou odbočkou na pána kolegu. Áno, môžeme sa dohodnúť na celej tej nedeli, ak by bola teda vôľa, ja by som veľmi rád za to zahlasoval, lebo neviem si predstaviť ani ja dostatočne dobre, že dopoludnia som konzervatívec a poobede som liberál. Hej, tak ja som za tú celú nedeľu, tak ako to bolo spomenuté. Veľmi rád to podporím.	Potom tá dĺžka dovolenky v školách pre tých nepedagogických zamestnancov, naozaj aby tí nepedagogickí zamestnanci nemuseli tie diery zalátať všelijakou tou účinnosťou veľakrát vymýšľanou. Nech to majú tých 8 týždňov, myslím si, že by to mohlo byť ako dobre. V štátnej službe, myslím si, že ten posun ako minimálne odpracovať 12 mesiacov, aby človek alebo takýto zamestnanec, ktorý je väčšinou naozaj na tých vedúcich pozíciách politickým nominantom, aby odpracoval minimálne 12 mesiacov. Je to dobré, ušetrilo by to veľa finančných prostriedkov práve zo štátneho rozpočtu. Čo sa týka gastrolístkov, no je to naozaj také osobné rozhodnutie zamestnanca, či sa rozhodne ísť na tú teplú stravu, alebo už akokoľvek ináč to použije. Nemyslím si, že gastrolístky riešia stravovanie a stravovacie návyky zamestnancov. Je to naozaj slobodné rozhodnutie toho človeka, či sa rozhodne ísť na obed, alebo nie. Gastrolístky sú tuná nejako, naozaj sa mi zdá, že navyše. A presun tých štátnych sviatkov na koniec tých týždňov. Myslím si, že viacerí by sme to uvítali, keby sme mali naozaj tie víkendy ako predĺžené. Ďakujem.
Pellegrini, Peter, predseda NR SR (2024-02-06):
Pán poslanec Prostredník.
Grendel, Gábor, podpredseda NR SR (2021-12-14):
Pán poslanec Taraba s faktickou poznámkou.
M. Číž, podpredseda NR SR: (2007-10-23):
Vážený pán poslanec, ide vám zjavne o konfrontáciu opäť nezmyselnú a opäť nekorektnú. Napriek tomu si dovolím teda svoje stanovisko. Ak  dovolíte,   vážené    kolegyne, kolegovia, poprosím prečítať § 146 zákona o rokovacom poriadku. V zmysle tohto ustanovenia v rokovacom poriadku si vám dovolím teda povedať môj názor, pretože ja vediem schôdzu, a teda mám právo vykladať  rokovací poriadok. Len čo sa vytvorí príležitosť, aby som mohol oznámiť vašu žiadosť predsedovi Národnej rady, že chcete zvolať poslanecké grémium, okamžite to urobíme. Nie je tam ustanovenie, ktoré citoval pán poslanec Janiš, ani slovko o tom, že počas zasadnutia politického grémia sa prerušuje zároveň aj schôdza. To pán Janiš pravdepodobne vie. To znamená, že musí to aj rešpektovať, ak to vie. Čiže schôdzu začneme, bude vystupovať pán minister a ja zariadim, len čo sa dostanem k telefónu, oznámim vašu žiadosť predsedovi Národnej rady, aby zvolal poslanecké grémium. Vy, páni poslanci, ste tvrdili, že podpredseda je riadiaci, nemôže zvolávať grémium, že to je právomoc predsedu Národnej rady. Chcem ísť podľa vašich výkladov, ale cíťte sa vašimi podaniami a vaším vystupovaním aj trošku viazaní, lebo inak to potom nejde. Potom dochádza k vážnym disproporciám. Čiže okamžite, len čo dokončím túto reč a odovzdám slovo pánovi ministrovi, zatelefonujem predsedovi Národnej rady, oznámim mu vaše stanovisko a určite on zaujme stanovisko, príde do sály a zvolá poslanecké grémium, keďže je to povinnosť, ako tvrdí pán poslanec Janiš, ktorá vyplýva z rokovacieho poriadku. Má to logiku. Ako prosím? Procedurálny návrh má pán poslanec Miššík. Má slovo.
P. Paška, predseda NR SR: (2010-03-09):
(Hlasovanie.) 128 prítomných, 77 za, 12 proti, 39 sa zdržalo. Schválili sme návrh novely zákona č. 24/2006 Z. z. o posudzovaní vplyvov na životné prostredie. Odhlasovali sme prerokované body a pristúpime k vykonaniu tajnej voľby. Chcem vás informovať, že pán poslanec Korba, ktorý vystúpil z klubu Slovenskej národnej strany, stratil členstvo v osobitnom kontrolnom výbore na kontrolu NBÚ, ako aj funkciu predsedu výboru, preto vykonáme voľbu predsedu výboru k návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu (tlač 1512), tak ako to navrhol klub Slovenskej národnej strany. A takisto vykonáme voľbu k návrhu Výboru Národnej rady Slovenskej republiky pre pôdohospodárstvo, životné prostredie a ochranu prírody na voľbu členov Rady Slovenského pozemkového fondu (tlač 1493), ktorých navrhuje a volí Národná rada Slovenskej republiky na návrh Výboru Národnej rady pre pôdohospodárstvo, životné prostredie a ochranu prírody, a opakovanú voľbu k návrhu na voľbu člena Rady Slovenskej televízie (tlač 1496). Klub poslancov podal návrh na voľbu poslanca Emila Vestenického za predsedu výboru. Pýtam sa, či má niekto chuť sa vyjadriť. Nie, budeme hlasovať. Ešte vás chcem upozorniť, že do opakovanej voľby člena Rady STV postupujú nezvolení kandidáti pán Minařík a pán Šišák. Čo sa týka členov Rady Slovenského pozemkového fondu, Národná rada v zmysle zákona má voliť päť členov navrhnutých výborom pre pôdohospodárstvo. Hlasovanie bude na osobitných lístkoch. Chcem vás znovu, dámy a páni, požiadať, aby pri každom mene ste označili svoj názor, to znamená „za“, „zdržal sa“ alebo „proti“. Poprosím overovateľov, aby sa ujali funkcie. Pristúpime teraz k tajnej voľbe. (Akt tajného hlasovania.)
Martvoň, Anton, poslanec NR SR (2013-02-07):
Ďakujem pekne. Pán poslanec Frešo, s vaším vystúpením sa dá súhlasiť jedine asi v tej časti, že celá tá kauza Gorila môže byť zmes určitých nejakých poloprávd, lží alebo iba taktických hier a nejakého románu, ktorý si niekto vymyslel. Na druhej strane vy sa nás pýtate, alebo tvrdíte, že pre vás je dôležité, že či tam bol náš premiér, alebo či tam nebol. Podľa môjho názoru je to úplne nepodstatné. Vy by ste sa mali pýtať práve svojich spolustraníkov, či tam boli, čo tam robili, alebo prečo sú tam spomínaní. Som veľmi rád, že je tu pán poslanec Dzurinda, lebo myslím si, že to je človek, ktorý by mal tu vystúpiť a povedať, keďže bol v tom čase predsedom vlády, že aké má on vlastne o tom informácie. Ako na jednej strane tu spomínate nejakú kauzu Gorila, že ako ju treba vyšetrovať, no na druhej strane je tu zaujímavý fakt. Vy s tými ľuďmi, čo sú tam spomínaní, a ktorí v podstate sú ešte ako keby tak, dá sa povedať, podozriví, bežne robíte spoločné tlačovky, bežne sa s nimi objímate na spoločných akciách, dokonca ste s niektorými ešte aj založili Ľudovú platformu. No a nehovoriac o tom, tvárite sa, že akoby sa nič nedialo. Dokonca ste podporili aj pána Végha, ktorý bol spomínaný v kauze Gorila, do dozornej rady, pri jeho kandidatúre do Dozornej rady FNM. A mám taký pocit, že bol tam, alebo je tam aj zvolený. Čiže ako na jednej strane vodu kážem, víno pijem, no na druhej strane je to také zvláštne, je to iba typické pre Slovensko, že jednoducho na jednej strane sa s gorilákmi objímate a na druhej strane kritizujete ľudí, čo tam ani neboli. Ďakujem. Toľko z mojej strany.
Pčolinský, Peter, podpredseda NR SR (2023-03-30):
Ďalšia otázka je od pána poslanca Šimka, ale je totožná, čiže už sa nebude reagovať. Potom nasleduje otázka pána poslanca Šudíka, pán minister sa určite teší na ňu: „Pán minister vzhľadom k tomu, že ste na môj dotaz minule neodpovedali, sa vás opätovne pýtam, prečo nebolo zo strany Pôdohospodárskej platobnej agentúry začaté disciplinárne konanie voči Jurajovi K. vzhľadom k tomu, že klamal v čestnom prehlásení pri nástupe do zamestnania, a prečo na základe tejto skutočne nebol s Jurajom K. okamžite rozviazaný štátno-zamestnanecký pomer v skúšobnej dobe?“ Nech sa páči, pán minister, môžte odpovedať pánovi poslancovi.
Dostál, Ondrej, poslanec NR SR (2019-06-25):
Pán poslanec Uhrík, budem pokračovať v tom, čo hovoril Peter Osuský. Ak chcete nejaký návrh kritizovať, aspoň si ho, preboha, prečítajte. My tam neriešime zdravotnícku dokumentáciu. Čo sa týka školskej dokumentácie, nehovoríme, že nemá byť dvojjazyčná, iba ten spôsob, ako sa určí to, ktorá je dvojjazyčná a ktorá môže byť iba vo vyučovacom jazyku menšiny, sa má zmeniť. A neriešime cirkevnú dokumentáciu, riešime agendu cirkví a náboženských spoločností určenú pre verejnosť. A nie, nekonzultovali sme to s cirkvami, ale na rozdiel od vás dôverujeme cirkvám a náboženským spoločnostiam, že budú komunikovať v jazyku, ktorému ich veriaci dôverujú. Vôbec sa nedotýkame úradnej dokumentácie. Toto nerieši úradný styk. A hovorili ste, že ste išli okolo nejakého bilbordu alebo viacerých bilbordov, ktoré boli iba po maďarsky. Boli to predvolebné bilbordy. No, tak predpokladám, že vy ste tú stranu nevolili, tak tá strana maximálne poškodila sama seba, lebo možnože keby mala tie bilbordy po slovensky, tak by ste ju boli volili. Keď ich mala iba po maďarsky, no tak ste ju nevolili. Prišli o jedného voliča. A povedali ste tu, že aj samotní zástupcovia maďarskej menšiny povedali, že návrh je zlý. Tak vystúpila tu pani poslankyňa Sárközy, hovoril k tomu pán predseda poslaneckého klubu MOST – HÍD pán Bastrnák, oni nepovedali, že ten návrh je zlý. Skúste počúvať s porozumením, ak teda rozumiete slovenskému jazyku, oni povedali, že v prvom čítaní ten návrh podporia a majú k nemu pripomienky a my sme pripravení sa o tých pripomienkach v druhom čítaní baviť. My nemáme problém ten návrh vylepšiť, my nemáme problém urobiť ten návrh ešte ústretovejší voči národnostným menšinám.
Paška Pavol, predseda NR SR (2014-01-31):
(Hlasovanie.) 137 prítomných, 83 za, 53 sa zdržalo, 1 nehlasoval. Schválili sme zákon č. 206 o múzeách a galériách. Pani poslankyňa Rošková uvedie v treťom čítaní hlasovanie o návrhu uznesenia na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o vzájomnom uznávaní rovnocennosti dokladov o vzdelaní vydávaných v Slovenskej republike a v Českej republike (tlač 523).
Počiatek, Ján, minister dopravy, výstavby a regionálneho rozvoja SR (2015-01-29):
Ďakujem za slovo. Vážené dámy, vážení páni, vážený pán poslanec, vaša otázka svedčí o tom, že ste sa so Štúdiou uskutočniteľnosti PPP projektu D4 a R7 a dokonca ani s materiálom k tomuto projektu, ktorý bol schválený vládou Slovenskej republiky dňa 21. januára 2015, neoboznámili v dostatočnom rozsahu. Táto štúdia a materiál nehovoria o štyroch až piatich rokoch, ale o siedmich rokov. Analýza hovorí o tom, že z pohľadu plnenia priorít rezortu dopravy, ako aj obmedzení vyplývajúcich z možností použitia prostriedkov z eurofondov, ako aj zo štátneho rozpočtu možno za najskorší možný začiatok výstavby projektu konvenčným spôsobom, t. j. klasickým verejným obstarávaním cez Národnú diaľničnú spoločnosť, predpokladať rok 2023. Keďže cez PPP je možné projekt diaľnice D4 a rýchlostnej cesty R7 stavať už od roku 2016, ide o sedem rokov, počas ktorých by bola motoristická verejnosť v dotknutom území naďalej vystavená neúnosnej dopravnej situácii,, ktorá v roku 2020 podľa všetkých dostupných prognóz nárastu intenzity dopravy z kapacitných dôvodov skolabuje. Je ale pritom ešte mimoriadne zvláštne, že práve vy sa pýtate, z akých zdrojov bude štát platiť počas plynutia koncesnej lehoty platbu za dostupnosť koncesionárovi, pretože s výstavbou ciest D4 a R7 počítala aj vláda Ivety Radičovej, ktorá na jar roku 2011 schválila materiál pripravený vaším straníckym šéfom, pánom Figeľom. A určite ste sa na ňom podieľali aj vy, pretože ste sedeli v Národnej diaľničnej spoločnosti. A už to nespomínate, v tom čase ste prijali materiál, ktorý hovoril jednoznačne, že táto stavba sa má realizovať formou PPP. Dňa 8. 9. 2011 ste zároveň na porade vedenia ministerstva schválili materiál s názvom Informácia o pripravovanom obstarávaní poradcu a koncesionára na projekty diaľnice D4 a R7, čiže už v podstate reálnu prípravu na začatie výberu koncesionára. Na tejto porade dostala príslušná sekcia úlohu pripraviť všetky súťažné podklady pre verejné obstarávanie na poradcu, pre obstarávanie koncesionára D4, R7, a to do 30. 11. 2011. Čiže predpokladám, že už v tej dobe ste sa aj vy zamýšľali nad tým, prečo to vlastne treba urobiť takto. A pokiaľ nezavádzate, tak ste mali k dispozícii aj v NDS-ke tie isté tabuľky, ktoré máme aj my dnes, z ktorých jasne vyplýva, že nie je žiadna alokácia v rozpočte, ktorá by toto vedela vykryť tak, ako to dnes tvrdíte. Len k tým výhradám, ktoré máte, že to tá štúdia neobsahuje, chcem vás upozorniť a upriamiť na stranu 221 Štúdie uskutočniteľnosti a vo vládnom materiáli na stranu 20. Píše sa tam vo všeobecnosti, že v budúcnosti by ministerstvo dopravy malo mať dostatok prostriedkov na krytie platby za vzostupnosť projektu D4 a R7, to je teda k tej vašej otázke konkrétnej, ktoré by postupne nahradili výdavky na spolufinancovanie zdrojov Európskej únie v programovom období 2014 až 2020. A k tomu je priložený aj ilustratívny graf. Ďakujem, skončil som.
Grendel, Gábor, podpredseda NR SR (2022-09-20):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Končím možnosť prihlásiť sa ústne do rozpravy. Vyhlasujem všeobecnú rozpravu za skončenú. Želá si záverečné slovo pani navrhovateľka? Nie. Pani spravodajkyňa? Takisto nie. Prerušujem rokovanie aj o tomto bode programu. Teraz pristúpime k prvému čítaniu o návrhu poslancov Lukáša Kyselicu a Milana Vetráka na vydanie zákona, ktorým sa dopĺňa zákon č. 301/2005 Trestný poriadok v znení neskorších predpisov. Návrh zákona je uverejnený ako tlač 1093. Návrh na jeho pridelenie na prerokovanie výborom je v rozhodnutí č. 1142. Dávam slovo poslancovi Lukášovi Kyselicovi, aby návrh zákona uviedol. (Rokovanie o návrhu poslancov Národnej rady Slovenskej republiky Lukáša Kyselicu a Milana Vetráka na vydanie zákona, ktorým sa dopĺňa zákon č. 301/2005 Z. z. Trestný poriadok v znení neskorších predpisov , tlač 1093.)
Klus, Martin, podpredseda NR SR (2019-10-23):
V rozprave teraz vystúpi pán poslanec Zelník.
Viskupič, Marián, poslanec NR SR (2023-03-22):
Pán predseda, sme v treťom čítaní, prosím, otvorte rozpravu.
Pellegrini, Peter, podpredseda NR SR (2020-07-07):
Pani poslankyňa Halgašová.
Šimečka, Michal, podpredseda NR SR (2023-12-14):
Ďakujem veľmi pekne. Pán poslanec Szalay.
Goga, Ľudovít, poslanec NR SR (2016-09-08):
Ďakujem za slovo. Ja mám za to, že náš kolega pán Pčolinský chcel svojím vystúpením poukázať na to, že sú viaceré závažnejšie problémy, ktoré by sme mali riešiť prednostne ako narýchlo pripravenú úpravu rokovacieho zákona. Ja osobne si myslím, ako podobne jako pán Jarjabek, že sú tam aj niektoré zmeny, ktoré by mal upravený rokovací poriadok obsahovať. Ale niektoré tieto, sú tam pasáže, ktoré by si vyžadovali určite širšiu diskusiu a to bude možno predmetom toho druhého čítania.